Document ID: 32004R1646

KOMISJONI MÄÄRUS (EÜ) nr 1646/2004,
20. september 2004,
millega muudetakse nõukogu määruse (EMÜ) nr 2377/90 I lisas sätestatud ühenduse korda veterinaarravimite jääkide ülempiiri kehtestamise kohta loomse päritoluga toiduainetes
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990 määruse (EMÜ) nr 2377/90 sätestatud ühenduse korda veterinaarravimite jääkide ülempiiri kehtestamise kohta loomse päritoluga toiduainetes (1) ja eriti selle artikleid 6, 7 ja 8,
ning arvestades järgmist:
(1)
Vastavalt määrusele (EMÜ) nr 2377/90, tuleks jääkide ülempiir kehtestada järk-järgult kõikidele farmakoloogilistele toimeainetele, mida ühenduses kasutatakse veterinaarravimitena, mis on ette nähtud toiduloomadele.
(2)
Jääkide ülempiirid tuleks kehtestada ainult peale veterinaarravimite komitee poolt teostatud kontrolli kogu asjakohase informatsiooni suhtes, mis käsitleb loomse päritoluga toiduainetes sisalduvate toimeainete jääkide ohutust tarbijale ning jääkide mõju toiduainete tööstuslikule töötlemisele.
(3)
Loomse päritoluga toiduainetes sisalduvate veterinaarravimite jääkide ülempiiri kehtestamiseks on vaja täpselt määratleda loomaliik, kelles antud jäägid olla võivad, jääkide tasemed, mis võivad olla igas asjakohases lihaskoes, mis pärinevad loomadelt, kellele on manustatud ravimeid (sihtkude) ja jäägi tüüp, mis on oluline jääkide uurimiseks (markerjääk).
(4)
Veterinaarravimite vähenenud kättesaadavust kindlate toidulooma liikide osas silmas pidades, (2) võib jääkide ülempiiri limiidi kehtestada ekstrapoleerides jääkide ülempiiri limiidi kogumi teistele liikidele rangelt teaduslikel alustel.
(5)
Jääkide kontrollimiseks, nagu on sätestatud vastavates asjakohastes ühenduse õigusaktides, tuleks jääkide ülempiirid harilikult kehtestada maksa või neeru sihtkudedele. Kuna rahvusvahelises kaubanduses liikuvatel lihakehadel on tihti maks ja neerud eemaldatud, tuleks jääkide ülempiirid seepärast alati kehtestada ka lihas- või rasvkoele.
(6)
Munalindudel, lakteerivatel loomadel või mesilastel kasutamiseks ette nähtud veterinaarravimite korral tuleb jääkide ülempiir kehtestada ka munadele, piimale ja meele.
(7)
Albendasool, febanteel, fenbendasool, oksfendasool, tiabendasool, oksüklosaniid, amitraas, tsüpermetriin, deltametriin ja deksametasoon tuleks lisada määruse (EMÜ) nr 2377/90 I lisasse.
(8)
Enne antud määruse jõustumist tuleks lubada piisavalt aega, et võimaldada liikmesriikidel läbi viia korrigeerimisi, mis võivad olla vajalikud lubade saamiseks veterinaarravimitele koha leidmiseks turul, mis on tagatud vastavalt Euroopa Parlamendi ja nõukogu direktiiviga 2001/82/EÜ, (3) võttes arvesse antud määruse sätted.
(9)
Antud määrusega tagatud meetmed on kooskõlas veterinaarravimite alalise komitee arvamusega,
ON VASTU VÕTNUD JÄRGMISE MÄÄRUSE:
Artikkel 1
Käesolevaga muudetakse määruse (EMÜ) nr 2377/90 I lisa käesolevas lisas sätestatuga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates kuuekümnendast päevast pärast selle avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. september 2004

Labels: 17
20
0
3
6